Fuolki

Fuolki lea olmmoš guhte lea eará olmmožin fulkkežat. Seamma sohkii gullet olbmot geain lea oktasaš máttut dahje sii leat boahtán sohkii náittosdili dahje adopterema bokte. Fuolkevuođa sáhttá geahčat juo biologalaš (genehtalaš) fuolkevuohtan jo sosiálalaš rollaid, movt olbmot láhttejit guhtet guimmiideaset vuostá. Sierra kultuvrrain meroštallojuvvo fuolkevuohta sierra ládje: muhtun kultuvrrain belát rehkenastojuvvojit oabbán ja vielljan dahje mánát gullet beare áhči dahje eatni sohkii.

 Sámegiela fuolkevuođanamahusat 
Sámegielas leat ollu fuolkevuođanamahusat, mas fuobmá ahte sámiin fuolkevuohta lea leamaš hui nanus.  

 Eadni 
 Áhčči 
 Bárdni 
 Nieida 
 Viellja 
 Oabbá 
 Áhkku - Eatni dahje áhči eadni 
 Áddjá - Eatni dahje áhči áhčči 
 Máttaráhkku - Áhku dahje ádjá eadni 
 Máttaráddjá - Áhku dahje ádjá áhčči 
 Isit – Bárdneolmmoš geainna lea náitalan
 Eamit – Nieidaolmmoš geainna lea náitalan
 Oambealli - Edno, eagi, čeazi, siesá, goaskki dahje muoŧá nieida 
 Vilbealli - Edno, eagi, čeazi, siesá, goaskki dahje muoŧá bárdni 
 Eanu - Eatni viellja 
 Eahki - Áhči boarráset viellja 
 Čeahci - Áhči nuorat viellja 
 Siessá - Áhči oabbá 
 Goaski - Eatni boarráset oabbá 
 Muoŧŧá - Eatni nuorat oabbá 
 Máhka - Siesá, goaskki dahje muoŧá isit 
 Ipmi - Eanu, čeazi dahje eagi eamit 
 Sivjjot - Nieidda oappá isit, dievdoolbmo vielja eamit 
 Máhka – Bártni oappá isit 
 Mannji - Nieidda vielja eamit 
 Goaskit - Nieidda nuorat oappá mánná 
 Muoŧŧal - Nieidda boarráset oappá mánná 
 Siessal – Nieidda vielja mánná 
 Neahpi – Bártni oappá mánná 
 Čeahcet - Bártni boarráset vielja mánná 
 Eahket - Bártni nuorat vielja mánná 
 Vivva – Iežas nieidda isit 
 Mannji – Iežas bártni eamit 
 Áhkkut - Nieidda máná mánná 
 Áddjut - Bártni máná mánná 
 Láhčamat - Viva dahje manji váhnemat 
 Vuohppa - Eamida dahje isida áhčči 
 Vuoni - Eamida dahje isida eadni 
 Mannji - Bártni eamit, muhtumin maid ee. isida oabbá 
 Máhka - Eamida viellja 
 Sivjjot - Isida viellja, eamida oabbá 
 Spile - Isida oappá isit, eamida oappá isit, eamida vielja eamit 
 Gálojeatni - Isida vielja eamit 
 Ipmit - Isida vielja dahje oappá mánná 
 Máhkat - Eamida vielja dahje eamida oappá mánná

Kategoriija:Antropologiija
Kategoriija:Sohkadutkan